Diari Oficial de la Generalitat Valenciana


Sumari del DOGV 2758, del 29-05-1996 (1996/838337)

ACORD de 21 de maig de 1996, del Govern Valencià, pel qual declara l'urgent ocupació dels béns i drets subjectes a expedient d'expropiació forçosa de l'Ajuntament de Carcaixent.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   2758

Data del DOGV
:   29-05-1996

Secció del DOGV
:   ALTRES DISPOSICIONS

Número del document
:   1996/838337


Data del document
:   21-05-1996

Organisme emissor
:   Conselleria de Presidència

Tipus de document
:   Acord

ACORD de 21 de maig de 1996, del Govern Valencià, pel qual declara l'urgent ocupació dels béns i drets subjectes a expedient d'expropiació forçosa de l'Ajuntament de Carcaixent.   
El Govern Valencià, en la reunió del dia 21 de maig de 1996, adoptà l'acord següent:  
L'Ajuntament de Carcaixent, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte «Obertura del carrer En Projecte núm. 44 (Cogullada)».   
Aquesta declaració d'urgent ocupació es justifica en les raons següents:  
- En la necessitat de realitzar l'esmentada obra perquè es puga resoldre el problema d'accessos de la variant de Carcaixent en els accessos a les andanes de Renfe i a les indústries de cítrics situades en la variant.  
- Així mateix, l'obra en qüestió s'incloïa en el Pla Provincial d'Obres i Serveis de la Diputació de l'exercici de 1994, que obligava a executar el projecte esmentat, cosa que s'afegeix a la urgència que requereix l'execució d'aquest.  
Sotmès l'expedient a informació pública, es presentaren al·legacions, les quals foren resoltes pel ple de la corporació en sessió del dia 29 de febrer de 1996.  
El tràmit procedimental es va substanciar de conformitat amb la Llei d'Expropiació Forçosa i el seu reglament.  
Per tant, ateses les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i disposició final segona de la Llei de la Generalitat Valenciana 5/1983, de 30 de desembre, i a proposta del conseller de Presidència, el Govern Valencià   
ACORDA  
Declarar la urgent ocupació dels béns i drets subjectes a expedient d'expropiació forçosa instruït per l'Ajuntament de Carcaixent per a l'execució del projecte «Obertura del carrer En Projecte núm. 44 (Cogullada)».  
Relació de béns afectats  
Parcel·la : referència cadastral 9523101.  
Propietària: Sra. Concepción Talens Amador (hereva de la Sra. María Talens Amador).  
Domicili: Gran Via Marqués del Túria, 7. 46681 Valencia.  
Límits: nord, resta de la finca, naturalesa rústica, referència del cadastre de rústica parcel·la 2, polígon 51; sud, resta de la finca, naturalesa urbana, referència del cadastre d'urbana 9523101; est, finca de naturalesa urbana, referència del cadastre d'urbana 9523102, propietat de la Sra. Rosa Dolores Giner Moscardó; i oest, camí Fondo de Cogullada.  
Superfície afectada: 970 m2.  
Naturalesa: tarongers.  
Parcel·la : referència cadastral 9523102.  
Propietària: Sra. Rosa Dolores Giner Moscardó.  
Domicili: c/ Padilla, 8. 46345 Valencia.  
Límits: nord, resta de la finca, naturalesa rústica, referència del cadastre de rústica parcel·la 1, polígon 51; sud, resta de la finca, naturalesa urbana, referència del cadastre d'urbana 9523102; est, carretera CC-3320 d'Alzira a Xàtiva; i oest, finca de naturalesa urbana, referència del cadastre d'urbana 9523101, propietat de la Sra. Concepción Talens Amador (hereva de la Sra. María Talens Amador).  
Superfície afectada: 320 m2.  
Naturalesa: tarongers.  
Aquest acord haurà de publicar-se en el Diari Oficial de la Generalitat Valenciana als efectes de l'article 56.2 del Reglament de Expropiació Forçosa, a fi que els interessats, una vegada publicada la relació i fins el moment d'estendre l'acta prèvia, puguen formular per escrit al·legacions, davant l'Ajuntament de Carcaixent, als únics efectes d'esmenar els possibles errors que s'hagen fet en relacionar els béns afectats per la urgent ocupació.  
Contra aquest acord, que posa fi a la via administrativa, procedeix interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de la citada Llei 30/1992), sense perjudici que les persones interessades puguen interposar qualsevol altre recurs que estimen oportú.  
Valencia, 21 de maig de 1996  
El conseller secretari del Govern Valencià,  
JOSÉ JOAQUíN RIPOLL SERRANO